కౌంట్‌డౌన్‌.. ఇక రెండు వారాలే!
16 December 2016	Written by Lawyer
ఇక గట్టిగా రెండు వారాలు... బ్యాంకుల ముందు, ఏటిఎంల ముందు మనం 'క్యూ'లలో నిల్చోవడానికి మిగిలిన రోజులు. డిసెంబర్‌ 30తో నోట్ల మార్పిడికి ఆఖరిరోజు. ఆ తర్వాత ప్రధాని చెప్పినట్లు 'అచ్చేదిన్‌' వస్తుందా, జనం 'చచ్చేదిన్‌'లు వస్తాయా అన్నది వేరే సంగతి! పెద్దనోట్ల రద్దు తర్వాత కొత్త నోట్ల కోసం, చిన్న నోట్ల కోసం ప్రజలు పడ్డ కష్టాలు అన్నీ ఇన్నీ కావు. నవంబర్‌ 8వ తేదీ రాత్రి పెద్దనోట్లు రద్దును ప్రకటించారు. 9వ తేదీ నుండి బ్యాంకుల ముందు, ఏటిఎంల ముందు 'క్యూ'లు మొదలయ్యాయి. క్యూలలో జనం మొదటి రోజు ఏ విధంగా వున్నారో ఈ రోజుకీ అదే విధంగా ఉంటున్నారు. నోట్ల రద్దు తర్వాత వారంలోపే అంతా సర్ధుకుంటుందని, వారం తర్వాత 'క్యూ'లు వుండవని భావించారు. కాని ఆర్‌బిఐ పంపించిన కొత్త కరెన్సీ సగం బ్లాక్‌ మార్కెట్‌లోకి వెళ్లడం, ఒకసారి తీసుకున్న వాళ్ళే మళ్ళీ మళ్ళీ డబ్బులు విత్‌డ్రాకు వస్తుండడంతో బ్యాంకులు, ఏటిఎంల ముందు ఏ మాత్రం క్యూలు తగ్గలేదు. జిల్లా వ్యాప్తంగా కూడా నగదు డిమాండ్‌ అధికంగా వుండగా సరఫరా అంతంత మాత్రంగా వుంది. ప్రజలకు డబ్బు అందివ్వలేక బ్యాంకులు చేతులెత్తేస్తున్నాయి. ఏటిఎంలలో పెట్టిన డబ్బు రెండు గంటల్లో ఖాళీ అవుతుంది. జిల్లాలో ఎప్పుడు చూసినా 80శాతం ఏటిఎంల ముందు 'నో క్యాష్‌' బోర్డులే దర్శనమిస్తున్నాయి. పెద్దనోట్ల రద్దు తర్వాత జిల్లా వ్యాప్తంగా కూడా అన్ని రకాల వ్యాపారాలు దెబ్బతిన్నాయి. మొత్తం వందల కోట్లలోనే వ్యాపార నష్టం వుంటుంది. 2016 నష్టాలతో ముగుస్తుంది. ఈ నెలాఖరుతో ఈ నోట్ల కష్టాలు ముగుస్తాయి. కనీసం కొత్త సంవత్సరంలోనన్నా కొత్త కరెన్సీ సమస్యలు తీరుతాయోమోనని ప్రజలు ఆశిస్తున్నారు.
counteadowne.. ika rendu varale!
16 December 2016uWritten by Lawyer
ika gattigaa rendu vaaraalu... byaankula mundu, atmla mundu manam 'kyuu'lalo nilchovadaaniki migilina rojulu. dissember 30thoo notla maarpidiki aakhariroju. aa tarvaata pradhaani cheppinatlu 'achedin' vastundaa, janam 'chachedin'lu vastaya annadi vere sangati! peddanotla raddu tarvaata kotta notla kosam, chinna notla kosam prajalu padda kashtaalu annee innee kaavu. navambare 8va tedee raatri peddanotlu raddunu prakatinchaaru. 9va tedee nundi byaankula mundu, atmla mundu 'kyuu'lu modalayyayi. kyoolalo janam modati roju e vidhamgaa vunnaro ee rojuki adhe vidhamgaa untunnaru. notla raddu tarvaata vaaramlope antaa sardhukuntundani, vaaram tarvaata 'kyuu'lu vundavani bhaavinchaaru. kaani arebi pampinchina kotta corrensy sagam blacke marketyloki velladam, okasari teesukunna vaalle mallee mallee dabbulu vithedraaku vastundadamto byaankulu, atmla mundu e maatram kyoolu taggaledu. jilla vyaaptamgaa kuudaa nagadu demande adhikamgaa vundagaa sarafara antanta maatramgaa vundi. prajalaku dabbu andivvaleka byaankulu chetulettestunnaya. atmlalo pettina dabbu rendu gantallo khaalii avutundi. jillaalo eppudu chusina 80saatam atmla mundu 'noo cashy' bordule darsanamistunnaayi. peddanotla raddu tarvaata jilla vyaaptamgaa kuudaa anni rakala vyaapaaraalu debbatinnayi. mottam vandala kotlalone vyapara nashtam vuntundi. 2016 nashtaalatho mugustundi. ee nelaakharutho ee notla kashtaalu mugustaayi. kaneesam kotta samvatsaramlonanna kotta corrensy samasyalu tiirutayomonani prajalu aasistunnaaru.